## Pravilnik o provjeri stručne osposobljenosti djelatnika autoškola i ovlaštenih ispitivača

### NN 89/1994 (8.12.1994.), Pravilnik o provjeri stručne osposobljenosti djelatnika autoškola i ovlaštenih ispitivača

# MINISTARSTVO PROSVJETE I ŠPORTA

Na temelju članka 316. stavka 3. točke 1. Zakona o sigurnosti prometa
na cestama ("Narodne novine", broj 84/92, 5/93 i 16/93) ministar
prosvjete i športa u suglasnosti s ministrom pomorstva, prometa i veza
donio je

## PRAVILNIK

### O PROVJERI STRUČNE OSPOSOBLJENOSTI DJELATNIKA AUTOŠKOLA I OVLAŠTENIH ISPITIVAČA

Članak 1.

Ovim Pravilnikom propisuje se sadržaj programa i način provjere stručne
osposobljenosti instruktora vožnje, osoba koje izvođe nastavu iz nastavnog
predmeta Prometna i sigurnosna pravila (u daljnjem tekstu: djelatnici autoškola)
i članova komisija koje provođe vozački ispit (u daljnjem tekstu: ovlašteni
ispitivači).

Članak 2.

Provjeru stručne osposobljenosti provođi stručna organizacija iz članka
205. Zakona o sigurnosti prometa na cestama (u daljnjem tekstu: Stručna
organizacija).

Način provjere stručne osposobljenosti uređuje Stručna organizacija
općim aktom u skladu s ovim pravilnikom.

Članak 3.

Sadržaj Programa stručne osposobljenosti čine područja:

1. Didaktika,

2. Metodika nastave,

3. Psihologija poučavanja,

4. Prometna i sigurnosna pravila,

5. Poznavanje vozila,

6. Prometna tehnika i

7. Pružanje prve pomoći osobama ozlijeđenim u prometnoj nezgodi.

Programe provjere prema područjima iz stavka 1. ovoga članka utvrđuje
Stručna organizacija.

Članak 4.

Provjeru stručne osposobljenosti provođe komisije za provjeru stručne
osposobljenosti.

Komisije iz stavka 1. ovoga članka imenuje Stručna organizacija.

Komisiju čine predsjednik i dva člana.

Za predsjednika i člana Komisije može biti imenovan liječnik odnosno
osoba koja ima višoku stručnu spremu prometne, odgojno-obrazovne ili pravne
struke.

Osobe iz stavka 4. ovoga članka moraju imati najmanje pet godina radnog
iskustva na poslovima osposobljavanja odnosno obrazovanja u cestovnom prometu.

Članak 5.

Provjera stručne osposobljenosti provođi se testom znanja i drugim oblicima
provjere.

Članak 6.

Uspjeh kandidata na provjeri stručne osposobljenosti ocjenjuje se ocjenom
"zadovoljio" ili "nije zadovoljio".

Članak 7.

Kandidat ima pravo prigovora na ocjenu komisije. Prigovor se podnosi
predsjedniku Komisije pismeno, odmah nakon saopćenja ocjene.

Komisija je dužna riješiti prigovor na ocjenu u roku 2 dana od dana
podnošenja prigovora.

Članak 8.

Protiv odluke Komisije o prigovoru na ocjenu kandidat ima pravo žalbe.

Žalba se podnosi Stručnoj organizaciji u roku e dana od dana primitka
odluke komisije.

Rješenje Stručne organizacije o žalbi je konačno.

Članak 9.

Kandidatu koji je zadovoljio na provjeri stručne osposobljenosti izdaje
se potvrda o provjeri stručne osposobljenosti.

Članak 10.

Stručna organizacija vođi evidenciju o kandidatima koji su pristupili
provjeri stručne osposobljenosti.

Članak 11.

Visinu naknade za provjeru stručne osposobljenosti utvrđuje Stručna
organizacija.

Naknadu za provjeru stručne osposobljenosti snosi kandidat.

Članak 12

Testove iz članka 5., obrasce potvrde iz članka 9. i knjigu evidencije
iz članka 10. ovoga pravilnika utvrđuje i tiska Stručna organizacija.

Članak 13.

Ovaj Pravilnik stupa na snagu osmog dana od dana objave u "Narodnim
novinama".

Kl. oznaka: 602-10/93-01-107

Urbroj: 532-02-6/2-94-05

Zagreb, 27. listopada 1994.

Ministar prosvjete i športa

**Ljilja Vokić, prof., v. r.**

Pravilnik, NN 89/1994-1537